cyanic-selkie/wikianc huggingface dataset:
আলমগীর অভিনীত চলচ্চিত্রের তালিকা
আলমগীর অভিনীত প্রথম চলচ্চিত্র আলমগীর কুমকুম পরিচালিত আমার জন্মভূমি ১৯৭৩ সালে মুক্তি পায়। তার অভিনীত দ্বিতীয় চলচ্চিত্র ছিল ‘দস্যুরাণী’। এরপর তিনি এ পর্যন্ত অনেক ছবিতে কাজ করেন। অভিনেতা হিসেবে তার উল্লেখযোগ্য চলচ্চিত্রসমূহ হচ্ছে - ভাত দে, মা ও ছেলে, মায়ের দোয়া, ক্ষতিপূরণ, মরণের পরে, পিতা মাতা সন্তান, অন্ধ বিশ্বাস, দেশপ্রেমিক। এছাড়াও তিনি পার্শ্বচরিত্রে অভিনয় করেছেন। যার মধ্যে মায়ের অধিকার, সত্যের মৃত্যু নাই, জীবন মরণের সাথী, কে আপন কে পর'' উল্লেখযোগ্য।
শিমুলিয়া ইউনিয়ন, খোকসা
শিমুলিয়াইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ৩৯.৫৫ কিমি২ (১৫.২৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৮,৩৮৫ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি।
মারাঠি ব্রাহ্মণ
মারাঠি ব্রাহ্মণ বা মহারাষ্ট্রীয় ব্রাহ্মণ হল ভারতের মহারাষ্ট্র রাজ্যের স্থানীয় ব্রাহ্মণ সম্প্রদায়। তাদের উৎপত্তিস্থলের উপর ভিত্তি করে প্রধানত তিনটি উপ-বিভাগে শ্রেণীবদ্ধ করা হয়েছে, "দেশ", "কারাদ" এবং "কোঙ্কণ"। মহারাষ্ট্র ব্রাহ্মণদের অধীনে আসা ব্রাহ্মণ উপজাতিগুলির মধ্যে রয়েছে দেশস্থ, চিৎপাবন (কোঙ্কণস্থ), সারস্বত, কর্হাদে ও দেবরুখে।
ইতিহাস
মহারাষ্ট্রীয় ব্রাহ্মণরা ভারতের মহারাষ্ট্র রাজ্যের স্থানীয়। দক্ষিণ ভারতের বিজয়নগর সাম্রাজ্যের পতনের পর এই সম্প্রদায়টি পালাক্রমে বেনারসে চলে আসে। সম্প্রদায়ের সর্বশ্রেষ্ঠ আন্দোলন সংঘটিত হয় যখন মারাঠা সাম্রাজ্য সমগ্র ভারতে বিস্তৃত হয়। এই গোষ্ঠীগুলি নতুন মারাঠা সাম্রাজ্য রাজ্যগুলির অনেক জায়গায় যেমন বড়োদরা, ইন্দোর, গোয়ালিয়র,  বুন্দেলখণ্ড ও তাঞ্জাবুরের প্রশাসনের মেরুদণ্ড তৈরি করেছিল।
ব্রাহ্মণরা মহারাষ্ট্রের মোট জনসংখ্যার প্রায় ৮-১০%। #
মহারাষ্ট্রীয় ব্রাহ্মণরা ঐতিহ্যগতভাবে বেশিরভাগ পুরোহিত ও পণ্ডিত ছিলেন, এবং তাদের প্রশাসক, যোদ্ধা, দরবারী, ব্যবসায়ী ও রাজনীতি সহ বিস্তৃত পেশাগত ভিত্তি রয়েছে।
ডেস্‌পিকেবল মি (ফ্র্যানচাইজ)
ডেস্‌পিকেবল মি Despicable Me) ইউনিভার্সাল পিকচার্স পরিবেশিত এবং ইলুমিনেশন এন্টারটেনমেন্ট প্রযোজিত কম্পিউটার অ্যানিমেটেড হাস্যরসাত্মক চলচ্চিত্র ফ্র্যানসাইজ। এ যাবৎ তিনটি ফিচার চলচ্চিত্র, ছয়টি স্বল্পদৈর্ঘ্য চলচ্চিত্র, ভিডিও গেম এবং অন্যান্য ফ্র্যানসাইজ অর্ন্তভূক্তির মধ্য দিয়ে এটি গঠিত। এর কেন্দ্রীয় চরিত্রে রয়েছে গ্রু, একজন সুপার-ভিলেন; তার হলুদ-রঙের মিনিয়ন; এবং তিনটি অনাথ মেয়ে মার্গো, এডিথ ও এ্যইগনেস যাদের গ্রু দত্তক নেয়। এই ফ্র্যানসাইজে ইউনিভার্সাল স্টুডিও ফ্লোরিডা এবং ইউনিভার্সাল স্টুডিও হলিউডে ডেসপিক্যাবল মি: মিনিয়ন মায়হেম নামে একটি সিমিউলেটর রাইড আকর্ষণ অন্তর্ভুক্ত রয়েছে।
ডেসপিক্যাবল মি (২০১০)
ডেসপিক্যাবল মি, ইলুমিনেশন এন্টারটেনমেন্ট থেকে এই ধারাবাহিকের প্রথম চলচ্চিত্র যেটি জুলাই ৯, ২০১০ সালে মুক্তি পায়। সের্গিও পাবলোসের মূল গল্পের উপর ভিত্তি করে চলচ্চিত্রটি পরিচালনা করেছেন পিয়েরে কফিন এবং ক্রিস রিনোড। চলচ্চিত্রে প্রধান চরিত্র গ্রু’র ভূমিকায় কণ্ঠ দেন স্টিভ কারেল, মার্গো চরিত্রে মিরান্ডা কসগ্রোভ, এডিথ চরিত্রে ডানা গেইয়ার, এ্যইগনেস চরিত্রে এলসি ফিসার, ভেক্টর চরিত্রে জ্যাসন সেগেল, ড. নেফারিও চরিত্রে রাসেল ব্র্যান্ড এবং গ্রুয়ের মা মার্লেনা চরিত্রে জুলি অ্যান্ড্রুস কণ্ঠ অভিনেতা হিসেবে কাজ করেন। চলচ্চিত্রটি গ্রু নামের একজন সুপার-ভিলেনের গল্প উপস্থাপন করে; যে মার্গো, এডিথ ও এ্যইগনেস এই তিনটি মেয়েকে অনাথাশ্রম থেকে দত্তক নেয় ভেক্টরের (অন্যথায় ভিক্টর বলা হয়) কাছ থেকে একটি শ্রিঙ্ক রে চুরি করে আনার জন্যে, যেটি দিয়ে সে পৃথিবীর চাঁদকে চুরি করে আনার পরিকল্পনা করে।
ডেসপিক্যাবল মি ২ (২০১৩)
২০১০ সালের ডেসপিক্যাবল মি চলচ্চিত্রের সিকুয়েল ‘‘ডেসপিক্যাবল মি ২’’ শিরোনামে, জুলাই ৩, ২০১৩ সালে মুক্তি পায়, যেটি রচনা করেছেন সিঙ্কো পল এবং কেন ডরিও এবং পরিচালনা করেছেন পিয়েরে কফিন ও ক্রিস রিনোড। স্টিভ কারেল, মিরান্ডা কসগ্রোভ, ডানা গেইয়ার, এলসি ফিসার, রাসেল ব্র্যান্ড কণ্ঠ অভিনেতা হিসেবে গ্রু, মার্গো, এডিথ, এ্যইগনেস এবং ড. নেফারিও চরিত্রে পূনরাবৃত্তি ঘটান। সিকুয়েলটি ইতিবাচক পর্যালোচনা অর্জন করে এবং বিশ্বব্যাপী পূর্বের চলচ্চিত্ররে চেয়ে $৯৭০ মিলিনের অধিক আয় করে।
ডেসপিক্যাবল মি ৩ (২০১৭)
স্টিভ বার্ক, এনবিসি ইউনিভার্সালের সিইও, সেপ্টেম্বর ২০১৩ সালে নিশ্চিত করেন ডেসপিক্যাবল মি ধারাবাহিকের তৃতীয় চলচ্চিত্রের কাজ চলছে। জানুয়ারি ২০১৪ সালে, চলচ্চিত্রটি জুন ৩০, ২০১৭ সালে মুক্তি দেয়ার বিষয়ে ঘোষণা দেয়া হয়।
মিনিয়ন্স (২০১৫)
একটি স্পিন-অফ প্রিকুয়েল চলচ্চিত্র, যেখানে প্রধান চরিত্রে রয়েছে মিনিয়ন এবং জুলাই ১০, ২০১৫ সালে চলচ্চিত্রটি মুক্তি দেয়ার বিষয়ে সিদ্ধান্ত নেয়া হয়েছে। ব্রিয়ান লিঙ্খ রচিত চলচ্চিত্রটি পরিচালনা করেছেন পিয়েরে কফিন ও কাইল বালডা, এবং প্রযোজনা করেছেন ক্রিস মালেডান্ড্রি ও জেনেত হালে। সান্ড্রা বুলক এই চলচ্চিত্রে ভিলেন স্কার্লেট ওভারকিল চরিত্রে এবং জন হাম তার স্বামী ও উদ্ভাবক হার্ব ওভারকিল চরিত্রে কণ্ঠ অভিনেতা হিসেবে কাজ করেবেন।
স্বল্পদৈর্ঘ্য চলচ্চিত্র
ডেসপিক্যাবল মি চলচ্চিত্রের উপর ভিত্তি করে নির্মিত হোম মেকওভার (২০১০), ওরিয়েন্টেশন ডে (২০১০) এবং বানানা (২০১০) তিনটি স্বল্পদৈর্ঘ্য চলচ্চিত্র ২০১০ সালে চলচ্চিত্রের ডিভিডি এবং ব্লু-রে সংস্করণে মুক্তি দেয়া হয়েছিল। ২০১৩ সালে মুক্তিপ্রাপ্ত ডেসপিক্যাবল মি ২ ডিভিডি এবং ব্লু-রে সংস্করণে বাকি তিনটি স্বল্পদৈর্ঘ্য চলচ্চিত্র: পাপি (২০১৩), পেনিক ইন দ্যা মেইলরুম (২০১৩), এবং ট্রেইনিং হুইল্স (২০১৩) অন্তর্ভুক্ত হয়। মিনিয়ন স্বল্পদৈর্ঘ্য চলচ্চিত্রের একটি ধারাবাহিক ২০১৫ সালে মিনিয়ন্স চলচ্চিত্রের সাথে প্রদর্শিত হবে।
হোম মেকওভার (২০১০)
দুইটি মিনিয়ন মার্গো, এডিথ ও এ্যইগনেসকে গ্রুর ঘরে থেকে যেতে সাহার্য করে, ফলে তত্বাবধায়ক মেয়েদের মিস হ্যাতির মেয়েদের ঘরে ফিরিয়ে আনতে ব্যার্থ হয়।
ওরিয়েন্টেশন ডে (২০১০)
তিনটি নতুন মিনিয়ন বোমা-আরহন কাজে যায়, যা তাদের জন্য খুব কষ্টসাধ্য ছিল, ফলে তারা একটি নতুন চিন্তা করে।
বানানা (২০১০)
তিনটি মিনিয়ন একটি কলার জন্য লড়াই করে।
পেনিক ইন দ্যা মেইলরুম (২০১৩)
দুইটি মিনিয়ন (কেন এবং মাইক) ল্যাবের আলাদা-আলাদা অংশে পার্সেল পেরণ করতে প্যাকেজ রুমের ভেতরে কাজ করে, যেখানে কেন ভিডিও গেইম খেলায় ব্যস্ত থাকে।
ট্রেইনিং হুইল্স (২০১৩)
আইসক্রিম আনতে গিয়ে এ্যইগনেসের খেলনা বাইক বন্ধ হয়ে যাওয়ার সে অসন্তুষ্ট হয়। তিনটি মিনিয়ন সেচ্ছাসেবক হয়ে বাইকটি উন্নত করে দেয় এবং এ কাজে এ্যইগনেসের দক্ষতা বাড়াতে সহায়তা করে।
ক্রমানুক্রম
‘‘ডেসপিক্যাবল মি’’ ফ্র্যানসাইজ ইতিহাসের ভিত্তিতে:
মেরিনা ইকবাল
মেরিনা ইকবাল (Marina Iqbal (জন্ম: ৭ মার্চ ১৯৮৭) হলেন একজন পাকিস্তানি আন্তর্জাতিক নারী ক্রিকেটার। তিনি একজন ডানহাতি ব্যাটসম্যান এবং ডানহাতি মিডিয়াম ফাস্ট বোলার হিসেবে পাকিস্তান মহিলা ক্রিকেট দলের হয়ে আন্তর্জাতিক ক্রিকেট খেলে থাকেন।
একদিনের আন্তর্জাতিক
মেরিনার একদিনের আন্তর্জাতিক খেলায় অভিষেক হয় মে ২০০৯ সালে আয়ারল্যান্ড দলের বিরুদ্ধে।
টি২০
মেরিনার টুয়েন্টি২০ আন্তর্জাতিক খেলায় অভিষেক হয় ২০০৯ সালে ডারবিনে আয়ারল্যান্ড দলের বিরুদ্ধে।
২০১০
মেরিনা ২০১০ সালের চীনে অনুষ্ঠিতব্য এশিয়ান গেমসে পাকিস্তান জাতীয় ক্রিকেট দলের অন্যতম একজন খেলোয়াড় ছিলেন। উক্ত প্রতিযোগীতায় পাকিস্তান স্বর্ণ জিতেন।
জাফলং
জাফলং, বাংলাদেশের সিলেটের গোয়াইনঘাট উপজেলার অন্তর্গত, একটি পর্যটনস্থল। জাফলং, সিলেট শহর থেকে ৬২ কিলোমিটার উত্তর-পূর্ব দিকে, ভারতের মেঘালয় সীমান্ত ঘেঁষে খাসিয়া-জৈন্তা পাহাড়ের পাদদেশে অবস্থিত, এবং এখানে পাহাড় আর নদীর অপূর্ব সম্মিলন বলে এই এলাকা বাংলাদেশের অন্যতম একটি পর্যটনস্থল হিসেবে পরিচিত। পর্যটনের সাথে জাফলং পাথরের জন্যও বিখ্যাত। শ্রমজীবি মানুষেরা পাথরের কাজ করে জীবিকা নির্বাহ করে আসছে সেই বহু বছর যাবত৷
বিবরণ
বাংলাদেশের সিলেটের সীমান্তবর্তী এলাকায় জাফলং অবস্থিত। এর অপর পাশে ভারতের ডাওকি অঞ্চল। ডাওকি অঞ্চলের পাহাড় থেকে ডাওকি নদী এই জাফলং দিয়ে বাংলাদেশে প্রবেশ করেছে। মূলত পিয়াইন নদীর অববাহিকায় জাফলং অবস্থিত। সিলেট জেলার জাফলং-তামাবিল-লালখান অঞ্চলে রয়েছে পাহাড়ী উত্তলভঙ্গ। এই উত্তলভঙ্গে পাললিক শিলা প্রকটিত হয়ে আছে, তাই ওখানে বেশ কয়েকবার ভূতাত্ত্বিক জরিপ পরিচালনা করা হয়েছে বাংলাদেশের পক্ষ থেকে।
বাংলাদেশে চার ধরনের কঠিন শিলা পাওয়া যায়, তন্মধ্যে ভোলাগঞ্জ-জাফলং-এ পাওয়া যায় কঠিন শিলার নুড়ি। এছাড়া বর্ষাকালে ভারতীয় সীমান্তবর্তী শিলং মালভূমির পাহাড়গুলোতে প্রবল বৃষ্টিপাত হলে ঐসব পাহাড় থেকে ডাওকি নদীর প্রবল স্রোত বয়ে আনে বড় বড় গণ্ডশিলাও (boulder)। একারণে সিলেট এলাকার জাফলং-এর নদীতে প্রচুর পরিমাণে পাথর পাওয়া যায়। আর এই এলাকার মানুষের এক বৃহৎ অংশের জীবিকা গড়ে উঠেছে এই পাথর উত্তোলন ও তা প্রক্রিয়াজাতকরণকে ঘিরে।
জাফলং-এ পাথর ছাড়াও পাওয়া গেছে সাদামাটি বা চীনামাটিও, যদিও সেখানে মাটি বা বালি পরিশোধন করার মতো কোনো অবকাঠামো নেই।
এই এলাকায় যেমন সাধারণ বাঙালিরা বসবাস করেন, তেমনি বাস করেন উপজাতিরাও। জাফলং-এর বল্লা, সংগ্রামপুঞ্জি, নকশিয়াপুঞ্জি, লামাপুঞ্জি ও প্রতাপপুর জুড়ে রয়েছে ৫টি খাসিয়াপুঞ্জী। আদমশুমারী অনুযায়ী জাফলং-এ ১,৯৫৩ জন খাসিয়া উপজাতি বাস করেন।
মুক্তিযুদ্ধে জাফলং
thumb|250px|right|মুক্তিযুদ্ধে শহীদদের গণ কবর,তামাবিল, জাফলং ১৯৭১ সালের বাংলাদেশের মুক্তিযুদ্ধের সময় সিলেটে মুক্তিযোদ্ধাদের ক্যাম্প ছিল জাফলংয়ের সীমান্তের ওপারে ভারতের ডাউকিতে। ১৩ জুলাই ইপিআর ও ইস্ট বেঙ্গল রেজিমেন্টের সদস্যদের একটি সশস্ত্র দল জাফলংয়ে ঢোকে। পিয়াইন নদীর ভাটিতে বাংলাদেশ অংশে রাজাকার আজিরউদ্দিনের বাড়িতে ছিল একদল পাকিস্তানি সেনা। উভয় পক্ষের মধ্যে দুই দফা যুদ্ধ শেষে পাকিস্তানি বাহিনীর ৫ সেনা নিহত হলে পাকিস্তানিরা পলিয়ে যায়। একই সময় দুজন মুক্তিযোদ্ধাও আহত হন। এছাড়া জাফলংয়ের পাশে সারি নদীতেও বড় আকারের যুদ্ধ হয়। আর এভাবেই শত্রুমুক্ত হয়ে স্বাধীনতা পায় জাফলং। আর আজ জাফলং বাংলাদেশের অভ্যন্তরে একটি অন্যতম গুরুত্বপূর্ণ স্থানের রূপ পরিগ্রহ করেছে। তামাবিল স্থল বন্দরের শুল্ক অফিসের পাশেই রয়েছে মুক্তিযুদ্ধে শহীদদের গণ কবর।
দর্শনীয় স্থান
thumb|right|জাফলং-এ নদীর মনোরম দৃশ্য thumb|250px|right|আখ্‌তা ঝরণা, জাফলং
জাফলং-এর বাংলাদেশ সীমান্তে দাঁড়ালে ভারত সীমান্ত-অভ্যন্তরে থাকা উঁচু উঁচু পাহাড়শ্রেণী দেখা যায়। এসব পাহাড় থেকে নেমে আসা ঝরণা পর্যটকদের অন্যতম আকর্ষণ। এছাড়া ভারতের ডাউকি বন্দরের ঝুলন্ত সেতুও আকর্ষণ করে অনেককে। এছাড়া সর্পিলাকারে বয়ে চলা ডাওকি নদীও টানে পর্যটকদের। মৌসুমী বায়ুপ্রবাহের ফলে ভারত সীমান্তে প্রবল বৃষ্টিপাত হওয়ায় নদীর স্রোত বেড়ে গেলে নদী ফিরে পায় তার প্রাণ, আর হয়ে ওঠে আরো মনোরম। ডাওকি নদীর পানির স্বচ্ছতাও জাফলং-এর অন্যতম আকর্ষণ। পহেলা বৈশাখে বাংলা নববর্ষকে ঘিরে জাফলং-এ আয়োজন করা হয় বৈশাখী মেলা। এই মেলাকে ঘিরে উৎসবে মুখরিত হয়ে উঠে পুরো এলাকা। বর্ষাকাল আর শীতকালে জাফলং-এর আলাদা আলাদা সৌন্দর্য ফুটে ওঠে। বর্ষাকালে বৃষ্টিস্নাত গাছগাছালি আর খরস্রোতা নদী হয় দেখার মতো। তাছাড়া পাহাড়ের মাথায় মেঘের দৃশ্যও যথেষ্ট মনোরম।
জীব ও উদ্ভিদবৈচিত্র্য
জাফলং অঞ্চলের উদ্ভিদ প্রজাতির মধ্যে খাটো জাতের পাম গাছ (Licuala species) দেখা যায়।
জাফলং-এ নারিকেল আর সুপারির গাছকে কেন্দ্র করে বাস করে প্রচুর বাদুড়। এছাড়া জাফলং বাজার কিংবা জাফলং জমিদার বাড়িতে আবাস করেছে বাদুড়। যদিও খাদ্যসংকট, আর মানুষের উৎপাতে, কিংবা অবাধ বৃক্ষনিধনে অনেক বাদুড় জাফলং ছেড়ে চলে যাচ্ছে জৈয়ন্তিয়া আর গোয়াইনঘাটের বেঁচে থাকা বনাঞ্চলে, কিংবা প্রতিবেশী দেশ ভারতে।
যাতায়াত ব্যবস্থা
১৯৮০'র দশকে সিলেটের সাথে জাফলং-এর ৫৫ কিলোমিটার সড়ক তৈরি হওয়ার মাধ্যমে দেশের অন্যান্য সকল অঞ্চল থেকে এই এলাকার সাথে সড়ক-যোগাযোগ প্রতিষ্ঠিত হয়। সড়কপথে সিলেট সদর থেকে এই স্থানের দূরত্ব ৫৬ কিলোমিটার। জাফলং জিরো পয়েন্টে রয়েছে তামাবিল স্থল বন্দর, এই বন্দর দিয়ে প্রতিদিন ভারতের সাথে পণ্য আমদানি রপ্তানী করা হয়। বিশেষ করে ভারত থেকে কয়লা আমদানি করা হয়।
বিশুদ্ধ পানি
বিশুদ্ধ পানি বা বিশুদ্ধ জল (Purified water) বলতে সেই পানিকে বোঝায় যেটিকে যান্ত্রিকভাবে পরিস্রুত করা হয়েছে বা প্রক্রিয়াজাতকরণের মাধ্যমে যেটি থেকে অপদ্রব্যাদি দূর করা হয়েছে, যাতে সেটি ব্যবহারোপযোগী হয়। একে পরিশোধিত পানি বা পরিশোধিত জল বলা হতে পারে। অতীতে বিশুদ্ধ পানি বলতে মূলত পাতিত পানি (Distilled water) বোঝানো হত। তবে সাম্প্রতিক বছরগুলিতে পানিকে প্রায়শই অন্যান্য প্রক্রিয়ার দ্বারা বিশুদ্ধ করা হয়, যার মধ্যে ধারিতীয় বিআয়নীকরণ, বিপরীত অনুস্রবণ, কার্বন পরিস্রাবণ, অণু-পরিস্রাবণ, অতি-পরিস্রাবণ, অতিবেগুনি জারণ, তড়িৎ-বিআয়নীকরণ অন্তর্ভুক্ত। এইসব প্রক্রিয়ার কতগুলির সমবায় ব্যবহার করে ইদানিং অতিবিশুদ্ধ পানি উৎপাদন করা হচ্ছে, যে পানি এত উচ্চমাত্রায় বিশুদ্ধ যে এগুলিতে উপস্থিত নগণ্য উপাদানগুলিকে ১০০ কোটি ভাগের এক ভাগ এককে বা ১ লক্ষ কোটি ভাগের এক ভাগ এককে পরিমাপ করতে হয়। বিশুদ্ধ পানির ব্যবহার বহুবিধ। মূলত ঔষধ উৎপাদনে, এবং বিজ্ঞান ও প্রকৌশল গবেষণাগার ও শিল্পখাতে এটি ব্যবহৃত হয়। এটিকে বিশুদ্ধতার বিভিন্ন মাত্রার পরিসরে উৎপাদন করা হয়। এছাড়া বিশুদ্ধ পানিকে বাণিজ্যিক পানীয় শিল্পখাতে যেকোনও বাণিজ্যিক মার্কার বোতলজাত পানীয়ের রাসায়নিক সূত্রের মূল উপাদান হিসেবে ব্যবহার করা হয়, যাতে উৎপাদিত পানীয় পণ্যের মান সবসময় একই থাকে। বিশুদ্ধ পানি যথাস্থানে তাৎক্ষণিক ব্যবহারের জন্য উৎপাদন করা হতে পারে, কিংবা এটিকে ধারণপাত্রে বা কন্টেইনারে করে ক্রয় করা হতে পারে।
পানির বিশুদ্ধতার মানদণ্ডসমূহ
সাধারণত সুপেয় পানি বা ভূগর্ভস্থ পানিকে বিশোধিত করে বিশুদ্ধ পানি উৎপাদন করা হয়। পানি থেকে যেসব অপদ্রব্য দূর করতে হয়, তাদের মধ্যে থাকতে পারে:
রে মিলান্ড
রে মিলান্ড (Ray Milland, জন্ম: আলফ্রেড রেজিনাল্ড জোন্স; ৩ জানুয়ারি ১৯০৭ - ১০ মার্চ ১৯৮৬) হলেন একজন ওয়েলসীয়-মার্কিন অভিনেতা ও চলচ্চিত্র পরিচালক। তিনি পাঁচ দশকের অধিক সময় চলচ্চিত্রের সাথে সম্পৃক্ত ছিলেন। তিনি একজন মদ্যপ লেখক চরিত্রে তার একাডেমি পুরস্কার জয়ী কাজ দ্য লস্ট উইকেন্ড (১৯৪৫), জন ওয়েনের সাথে আধুনিক মননসম্পন্ন ব্যক্তি চরিত্রে রিপ দ্য ওয়াইল্ড উইন্ড (১৯৪২), অ্যালফ্রেড হিচকক পরিচালিত ডায়াল এম ফর মার্ডার (১৯৫৪) এবং তৃতীয় অলিভার ব্যারেট চরিত্রে লাভ স্টোরি (১৯৭০) চলচ্চিত্রে অভিনয়ের জন্য প্রসিদ্ধ।
প্রারম্ভিক জীবন
মিলান্ড ১৯০৭ সালের ৩রা জানুয়ারি ওয়েল্‌সের নিথ শহরে জন্মগ্রহণ করেন। তার পিতা অ্যালফ্রেড জোন্স একজন স্টিল মিলের সুপারিন্টেন্ডেন্ট ছিলেন এবং তার মাতা এলিজাবেথ অ্যানি ট্রাসকট। কিশোর বয়সে মিলান্ড নিজ বাড়িতেই শিক্ষা গ্রহণ করেন এবং পরে কার্ডিফের কিংস কলেজ স্কুলে পড়াশোনা করেন। ২১ বছর বয়সে বাড়ি ছাড়ার পূর্বে তিনি তার চাচার ঘোড়ার প্রজনন খামারে কাজ করতেন।
যুক্তরাষ্ট্রে আগমন, ১৯৩০-১৯৩২
মঞ্চে অভিনয়কালে দ্য ফ্লাইং স্কটসম্যান নাটক দেখার পর মেট্রো-গোল্ডউইন-মেয়ারের সহ-সভাপতি রবার্ট রুবিন মিলান্ডের সাথে দেখা করেন। এমজিএম তার সাথে নয় মাসের চুক্তির প্রস্তাব করে। তিনি রাজী হন এবং ১৯৩০ সালের আগস্ট মাসে যুক্তরাজ্য ছেড়ে হলিউডে আগমন করেন। এমজিএম তাকে মজুদ রাখে এবং মূলধারার চলচ্চিত্রে ক্ষুদ্র চরিত্রে কাজ দেয়। হলিউডের চলচ্চিত্রে তার প্রথম কাজ ছিল সন অব ইন্ডিয়া (১৯৩১) চলচ্চিত্রের একটি দৃশ্যে, যার জন্য ছবির সেটে পরিচালক জ্যাক ফেডার সমগ্র কলাকুশলীদের সামনে মিলান্ডের অভিনয়ের তীব্র ভর্ৎসনা করে। এ স্বত্ত্বেও স্টুডিও নির্বাহীরা মিলান্ডকে হলিউডে থেকে যেতে বলেন এবং ১৯৩০ সালে তিনি তার প্রথম মার্কিন চলচ্চিত্র প্যাশন ফরেভার-এ অভিনয় করেন।
পরের দুই বছরে মিলান্ড এমজিএমের কয়েকটি ছবিতে ছোট ভূমিকায় অভিনয় করেন এবং ধারে ওয়ার্নার ব্রস স্টুডিওর হয়েও কয়েকটি অনুল্লেখিত চরিত্রে অভিনয় করেন। এই সময়ে তার সবচেয়ে বড় চরিত্র ভূমিকা ছিল পেমেন্ট ডিফারড (১৯৩২)-এ চার্লস লটনের ভাইপো চরিত্রে। এই সময়ে তিনি সাউদার্ন ক্যালিফোর্নিয়া বিশ্ববিদ্যালয়ের শিক্ষার্থী মুরিয়েল ফ্রান্সেস ওয়েবারের সাথে পরিচিত হন। মিলান্ড তাকে ম্যাল নামে ডাকতেন। তার সাথে পরিচিত হওয়ার ৮ মাসের মধ্যে ১৯৩২ সালের ৩০শে সেপ্টেম্বর রিভারসাইড মিশন ইনে তারা বিবাহ বন্ধনে আবদ্ধ হন। তাদের এক পুত্র ড্যানিয়েল এবং এক দত্তক নেওয়া কন্য ভিক্টোরিয়া। পেমেন্ট ডিফারেড-এর অল্প কিছুদিন পর, এমজিএম তার সাথে চুক্তি নবায়ন না করলে মিলান্ড কর্মহীন হয়ে পড়েন। তিনি নতুন কোন কাজ পাওয়ার লক্ষ্যে মার্কিন যুক্তরাষ্ট্রে আরও পাঁচ মাস অপেক্ষা করেন। কিন্তু সফলতা অর্জন করতে না পারায় ও তার শ্বশুরের সাথে সম্পর্ক খারাপ হওয়ায় তিনি ব্রিটেন ফিরে যাওয়ার সিদ্ধান্ত নেন এই ভেবে যে হলিউডে কাজের অভিজ্ঞতা দিয়ে হয়ত ব্রিটিশ চলচ্চিত্রে কেন্দ্রীয় ভূমিকায় কাজ করার সুযোগ পাবেন। মিলান্ড ব্রিটেনে ফিরে যান এবং মুরিয়েল তার পড়াশোনা শেষ করার জন্য মার্কিন যুক্তরাষ্ট্রে থেকে যান। লন্ডনে মিলান্ড আর্লস কোর্টে সাময়িক বাসস্থানের ব্যবস্থা করেন।
উদীয়মান তারকা, ১৯৩৩-১৯৩৬
মিলান্ড দেখেন ব্রিটেনে তার জীবন ধারণ কষ্টসাধ্য হয়ে ওঠেছে, তিনি নিয়মিত কাজ পাচ্ছেন না। অবশেষে তিনি ১৯৩৩ সালে দুটি ব্রিটিশ চলচ্চিত্রে কাজ পান, চলচ্চিত্র দুটি হল দিস ইজ দ্য লাইফ এবং অর্ডারস ইজ অর্ডারস। দুটির কোনটি দিয়েই তিনি সফলতা পান নি। ১৯৩৩ সালে রুজভেল্টের মার্কিন ব্যাংকিং খাত সংস্কারের ফলে ডলারের মূল্য সাময়িকভাবে কমে গেলে তিনি মার্কিন যুক্তরাষ্ট্রে ফিরে আসেন। তিনি ক্যালিফোর্নিয়ায় ফিরে আসেন এবং সানসেট বুলেভারে একটি ছোট ফ্ল্যাট ভাড়া করেন। তিনি মুরিয়েলকে প্রতিজ্ঞা করেন তিনি আর্থিক দিক থেকে সচ্ছল হয়ে ওঠলে তিনি বড় বাড়ি কিনবেন। অভিনয় সম্পর্কিত কাজ খুঁজে পেতে ব্যর্থ হলে মিলান্ড ভৃত্য ধরনের কাজ শুরু করেন। তিনি নিয়মিত কোন কাজ খুঁজার সিদ্ধান্ত নেন এবং সে সময়ে যুক্তরাজ্যে তার পরিচিতির জের ধরে তিনি শেল গ্যাস স্টেশন সহকারী ব্যবস্থাপক পদে কাজ পান। শেলের দপ্তর থেকে চাকরির সাক্ষাৎকার দেওয়ার পর তিনি প্যারামাউন্ট পিকচার্সের স্টুডিওর পাশ দিয়ে যাচ্ছিলেন। প্যারামাউন্টের কাস্টিং পরিচালক জো এগলি তাকে তাদের স্টুডিওতে কাজের প্রস্তাব দেন। সে সময়ে জর্জ র‍্যাফ্‌ট প্যারামাউন্ট স্টুডিও থেকে বোলেরো ছবির নির্মাণ করছিলেন, কিন্তু একজন ব্রিটিশ অভিনেতা আঘাতপ্রাপ্ত হওয়ায় তার স্থলাভিষিক্তের জন্য জরুরী ভিত্তিতে একজন অভিনেতা প্রয়োজন ছিল। এগলি মিলান্ডকে দুই সপ্তাহের একটি চুক্তির প্রস্তাব দেন, যেখানে তিনি সহকারী ব্যবস্থাপকের চাকরির বেতন থেকে দশগুণ বেশি পারিশ্রমিক পাবেন। মিলান্ড এই চরিত্রে কাজ করতে সম্মত হন।
থাম্ব|180px|ডান|দ্য জাঙ্গল প্রিন্সেস ছবিতে মিলান্ডের সহশিল্পী ডরোথি লামুর। প্যারামাউন্টের সাথে তার প্রথম চুক্তির সময় তিনি কথোপকথনমূলক কিছু ছোট চরিত্রে কাজ করেছেন এবং তখনো শীর্ষ পারিশ্রমিক গ্রহীতা হিসেবে কাজ করেন নি। এই সময়ে জো প্যাস্টারনাক তার সাথে যোগাযোগ করেন। তিনি তার নতুন চলচ্চিত্র থ্রি স্মার্ট গার্লস (১৯৩৬)-এর জন্য একজন ইংরেজ অভিনেতা খুঁজছিলেন। প্যাস্টারনাক ইউনিভার্সাল স্টুডিওজের হয়ে কাজ করতেন, তা স্বত্ত্বেও প্যারামাউন্ট মিলান্ডকে ধারে এই চলচ্চিত্রে কাজ করার অনুমতি দেয়। একই সময়ে নেক্সট টাইম উই লাভ চলচ্চিত্রের জন্য তাকে ইউনিভার্সালের সাথে কাজ করার সুযোগ দেওয়া হয়। থ্রি স্মার্ট গার্লস চলচ্চিত্রের চিত্রায়ন সম্পন্ন হওয়ার পর প্যারামাউন্টে ফিরে আসলে তিনি পুনরায় ছোট ভূমিকায় কাজে অংশ নেন। তাকে দ্য জাঙ্গল প্রিন্সেস (১৯৩৬) ছবিতে তাকে নতুন তারকা হিসেবে পরিচয় করিয়ে দেওয়ার জন্য পর্যবেক্ষণমূলক অভিনেতা হিসেবে সুযোগ দেওয়া হয়। মিলান্ড তার আত্মজীবনীতে লিখেন স্টুডিও ডরোথি লামুরকে প্রধান নারী চরিত্রে নির্বাচন করে এবং লামুর তার বিপরীতে প্রধান অভিনেতার বিষয়ে সংশয়ে ছিলেন, তখন তিনি মিলান্ডকে তার সহশিল্পী হিসেবে নেওয়ার অনুরোধ করেন। প্যারামাউন্ট এই ব্যাপারে উৎসুক ছিল না, তবে থ্রি স্মার্ট গার্লস মুক্তির পর বিপুল প্রশংসিত হলে তারা মিলান্ডকে এই চরিত্রের জন্য সুযোগ দেয়। ১৯৩৬ সালের শেষদিকে মিলান্ডকে প্রধান চরিত্রে অভিনয়ের জন্য বিবেচনা করা হয়। প্যারামাউন্ট তার সাথে চুক্তি নবায়ন করে এবং তার বেতন তিনগুণ করে দেয়।
প্রধান চরিত্রে, ১৯৩৭-১৯৪৪
বিরতি নিয়ে ইউরোপ থেকে ঘুরে আসার পর মিলান্ডকে বুলডগ ড্রামন্ড এসকেপস (১৯৩৭) ছবিতে ক্যাপ্টেন হিউ বুলডগ ড্রামন্ড চরিত্রের জন্য নির্বাচন করা হয়। এরপর তাকে ওয়েসলি রাগলসের দ্য গিল্ডেড লিলি ছবিতে আরেকটি প্রধান চরিত্রে অভিনয়ের সুযোগ দেওয়া হয়। এই সময়ে তার কাজের চাপ বেড়ে যায়। তিনি প্যারামাউন্টের এব টাইড (১৯৩৭) এবং ধারে ইউনিভার্সাল ও কলাম্বিয়া পিকচার্সের কয়েকটি চলচ্চিত্রে অভিনয় করেন। ১৯৩৯ সালে হোটেল ইম্পেরিয়াল ছবির সেটে তিনি মারাত্মক দুর্ঘটনার আহত হন। ঘোড়া চালনার একটি দৃশ্যের শুটিং করতে গিয়ে ঘোড়া থেকে পড়ে তার বাম হাতে ব্যাথা পান এবং মাথায় তিন ইঞ্চি পরিমাণ ক্ষত হয় এবং মস্তিষ্কে আঘাত পান। একই সময়ে তিনি বো গেস্তে ছবিতে গ্যারি কুপার ও রবার্ট প্রেস্টনের সাথে এবং টুয়েন্টিয়েথ সেঞ্চুরি ফক্সের এভরিথিং হ্যাপেনস অ্যাট নাইট ছবিতে সঞ্জা হেনির সাথে অভিনয় করেন।
দ্য লস্ট উইকেন্ড, ১৯৪৫
মিলান্ড তার কর্মজীবনের শিখরে পৌঁছান দ্য লস্ট উইকেন্ড (১৯৪৫) ছবি দিয়ে এবং নাট্যধর্মী কাজে তার একাগ্র অভিনয়ের প্রকাশ ঘটে। এই কাজের জন্য তিনি শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। মিলান্ড এই ছবিটি প্রসঙ্গে বলেন যে পেরু থেকে ফিরে এসে তিনি তার বাড়িতে প্যারামাউন্টের প্রযোজনা প্রধান বাডি ডিসিলিভার চিরকুটসহ একটি বই পান, চিরকুটে লেখা ছিল "পড়েন, অধ্যয়ন করেন। আপনি এই চরিত্রে অভিনয় করতে যাচ্ছেন।" ছবিটি প্রযোজনা করেন চার্লস ব্র্যাকেট এবং পরিচালনা করেন বিলি ওয়াইল্ডার, তারা দুজন এর চিত্রনাট্যও রচনা করেছিলেন। মিলান্ড পূর্বে তাদের সাথে হাস্যরসাত্মক দ্য মেজর অ্যান্ড দ্য মাইনর (১৯৪২) ছবিতে কাজ করেছিলেন, ফলে তিনি পুনরায় তাদের সাথে কাজ করার জন্য আগ্রহী ছিলেন।
আবুল হোসেন (জামালপুরের রাজনীতিবিদ)
প্রাথমিক জীবন
আবুল হোসেন জামালপুর জেলায় জন্মগ্রহণ করেন।
রাজনৈতিক জীবন
আবুল হোসেন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে জামালপুর-৩ আসন থেকে সংসদ সদস্য নির্বাচিত হন।
হিমু রিমান্ডে
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমু রিমান্ডে ১৭তম।
হিমু রিমান্ডে বইটি ২০০৮ সালের বইমেলায় প্রথম প্রকাশিত হয়। ২০০৮ সালে অন্যপ্রকাশ থেকে বইটি বের হয়।
শোমসপুর ইউনিয়ন
শোমসপুর ইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ২৬.৩৪ কিমি২ (১০.১৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,০৯৫ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
ফিরাঙ্গি (তরবারি)
ফিরাঙ্গি (পশ্চিম ইউরোপীয় ["ফ্রাঙ্ক"]-এর আরবি শব্দ (আল-ফারঞ্জি) থেকে উদ্ভূত) (মারাঠি :ফিরঙ্গানা) ছিল একটি ভারতীয় তরবারির ধরন যা ব্যবহার করত পশ্চিম ইউরোপে তৈরি ব্লেড, বিশেষ করে সোলিংজেন, এবং পর্তুগিজদের দ্বারা আমদানি করা, বা ইউরোপীয় ব্লেডের অনুকরণে স্থানীয়ভাবে তৈরি।
আল ফালাহ কলেজ
আল ফালাহ কলেজ দক্ষিণ আফ্রিকার কোয়াজুলু-নাটালের উপকূলীয় শহর ডারবানে অবস্থিত একটি স্বাধীন ইসলামি শিক্ষাপ্রতিষ্ঠান।
ইতিহাস
১৯৮৫ সালে ডারবানের ক্যাটো ম্যানর বেল্লার সড়কে আল ফালাহ কলেজ প্রতিষ্ঠিত হয়। কলেজটি দক্ষিণ আফ্রিকার ডার্বনের প্রথম ইসলাম ভিত্তিক স্বাধীন শিক্ষাপ্রতিষ্ঠান হিসাবে পরিচিত।
৭৪ জন শিক্ষার্থী নিয়ে কলেজটি প্রথম বছরে পাঠদান কার্যক্রম শুরু করে। ১৯৯১ সালে ম্যাট্রিকের প্রথমবারে সর্বমোট ২১ জন শিক্ষার্থী স্নাতক হয়। তখন এই প্রতিষ্ঠানটি লকহাট ইসলামিয়া কলেজ নামে পরিচিত ছিল। কলেজটি ১২ বছর ধরে ক্যাটো ম্যানরে ছিল।
কলেজের বিকাশের সাথে সাথে, ১৯৯৮ সালে লখাত ইসলামিয়া কলেজ নামে, উচ্চ বিদ্যালয়টি ডারবানের উম্বিলো সড়কে চলে যায় এবং প্রাথমিক বিদ্যালয়টি ডারবানের ক্যাটো ম্যানরে থেকে যায়। নতুন ক্যাম্পাস নির্মাণের কারণে এই পদক্ষেপটি একটি অস্থায়ী পদক্ষেপ ছিল। ১৯৯৯ সালে কলেজটি কোয়াজুলু-নাটালের ডারবানের স্প্রিংফিল্ডের লোটাস সড়কে এটির বর্তমান ক্যাম্পাসে স্থাপিত হয়।
কলেজের প্রতীক
কলেজটির নাম পরিবর্তনের কারণে কলেজের প্রতীক প্রতিষ্ঠার পর থেকে তিনবার পরিবর্তিত হয়েছে।
কলেজের প্রতীকটি ডানদিকে একটি অর্ধচন্দ্র নিয়ে গঠিত, যা জ্ঞানের এক নতুন যুগের জন্মকে সূচিত করে। বাম দিকের মিনারটি মুসলিমদের নামাজের ডাক দেয় এবং মাঝেরটি জ্ঞানের একটি বই ধারণ করে। বইটির উদ্ধৃতিটি ইসলামিক নবী মুহাম্মদের এক উক্তি, যা একাডেমিক উৎকর্ষের দিকে প্রচেষ্টাকে উৎসাহিত করে। উদ্ধৃতিতে বলা হয়েছে "দোলনা থেকে কবর পর্যন্ত জ্ঞান অন্বেষণ কর।"
পর্ন ভ্যালি
পর্ন ভ্যালি হল একটি প্রামাণ্য চলচ্চিত্র ধারাবাহিক, যা ১১ জানুয়ারী, ২০০৪ থেকে ৪ এপ্রিল, ২০০৪ পর্যন্ত প্রচারিত হয়েছিল। এই ১৩ পর্বের ধারাবাহিকটি ৬ মাস ধরে ভিভিড মেয়েদের অনুসরণ করে। তাদের কাজ, তাদের স্বপ্ন এবং দৈনন্দিন জীবন উপস্থাপন করে।
আল ফালাহ কলেজ
শিক্ষায়তনিক
প্রতি বছর গ্রেড ১২ পরীক্ষায় আল ফালাহ কলেজের প্রতি শিক্ষার্থী গড়ে দুটির বেশি শ্রেষ্ঠত্ব অর্জন করে। দ্য সানডে টাইমস কলেজটিকে দক্ষিণ আফ্রিকার শীর্ষ ১৮ স্বাধীন বিদ্যালয়ের মধ্যেও স্থান দিয়েছে। কলেজটি শিক্ষা বিভাগ কর্তৃক ঘোষিত দেশের শীর্ষ ২০০ গণিত ও বিজ্ঞান বিদ্যালয়ের মধ্যে অন্তর্ভুক্ত হয়েছিল।
পর্ন ভ্যালি
ইন্ডাস্ট্রিতে নাম আছে এমন প্রত্যেকেই এই ধারাবাহিক নির্মাণের সময়ে সবচেয়ে জনপ্রিয় কিছু মেয়েদের সাথে উপস্থিত হয়েছেন।
এই অনুষ্ঠানটি যুক্তরাজ্যের ভিভিড ভ্যালি শিরোনামেও পরিচিত, যেখানে এটি স্কাই টেলিভিশনে প্রচারিত হয়। মার্কিন যুক্তরাষ্ট্রে ধারাবাহিকটি প্লেবয় টিভি এবং ইন্ডিপেন্ডেন্ট ফিল্ম চ্যানেলে (আইএফসি) প্রচারিত হয়।
মুসা আল-ইজাম
মুসা আল-ইজাম (মৃত্যু: ১৯৬০) একজন মিশরীয় ফুটবলার ছিলেন। তিনি ১৯২৮ গ্রীষ্মকালীন অলিম্পিকে মিশর জাতীয় ফুটবল দলের প্রতিনিধিত্ব করেছেন।
স্বরাষ্ট্র মন্ত্রক (ভারত)
স্বরাষ্ট্র মন্ত্রক হল ভারত সরকারের একটি মন্ত্রক। এই মন্ত্রক জাতীয় স্বেচ্ছাসেবক বাহিনীর প্রশাসন ও অসামরিক-সামরিক যোগাযোগ, সামরিক কর্মচারীদের কল্যাণ, আরআইএমসি ভর্তি পরীক্ষা, আরআইএমসি/এনডিএ ক্যাডেটদের বৃত্তি, দ্বিতীয় বিশ্বযুদ্ধে অংশগ্রহণকারীদের পেনসন, আঞ্চলিক বাহিনীর স্বেচ্ছাসেবক-সদস্যদের সুযোগসুবিধা প্রদান এবং শৌর্য ও বিশেষ সেবামূলক পুরস্কার প্রদানের দায়িত্ব পালন করে।
মন্ত্রকীয় দল
স্বরাষ্ট্রমন্ত্রকের মন্ত্রকীয় দলের নেতৃত্ব দেন স্বরাষ্ট্র মন্ত্রকের ক্যাবিনেট মন্ত্রী। তাকে সাহায্য করার জন্য একজন স্বরাষ্ট্র রাষ্ট্রমন্ত্রী থাকতে পারেন, যদিও স্বরাষ্ট্র রাষ্ট্রমন্ত্রীর পদটি বাধ্যতামূলক নয়। মন্ত্রীর কার্যালয় ও মন্ত্রক পরিচালনার কাজে উচ্চপদস্থ সরকারি আধিকারিকদের (সিভিল সারভেন্ট) নিয়োগ করা হয়।
গ্রুস (গণ)
গ্রুস গ্রুইডি (Gruidae) গোত্রের অন্তর্গত একদল সারসের একটি গণ।
ঊনিশদিনের উপবাস
ঊনিশদিনের উপবাস হচ্ছে বাহাই ধর্মানুসারীদের পালিত একটি উপবাস প্রথা যেখানে সূর্যোদয় থেকে সূর্যাস্ত পর্যন্ত উপোষ থাকা হয়। বাহাইদের শক্তভাবে মেনে চলা প্রথার মধ্যে এটি অন্যতম এবং এর প্রধান উদ্দেশ্য আধ্যাত্মিক, আত্মশুদ্ধি এবং আল্লাহর সান্নিধ্য লাভ করা। বাহাই বিশ্বাসের প্রতিষ্ঠাতা বাহাউল্লাহ কিতাব ই আকদাসে বলেছেন এই রোজার নিয়মাবলী উল্লেখ করেছেন। বাহাই বছরের শুরুর সাথেই উনিশ দিনের রোজা শুরু হয়।
২০২৩ সালে, উপবাসের প্রথম দিন ছিল ২ মার্চ এবং শেষটি ছিল ২০ মার্চ।
ইতিহাস
বাবি ধর্মের প্রতিষ্ঠাতা বাব, তার বই পার্সিয়ান বায়ানে ১৯ মাসের ১৯ দিনের সাথে বড়ি ক্যালেন্ডার প্রবর্তন করেছেন এবং বলেছেন যে শেষ মাসটি হবে উপবাসের সময়কাল। বাব বলেছেন যে রোজার প্রকৃত তাৎপর্য হল আল্লাহর পক্ষ থেকে রসূলদের ভালোবাসা ছাড়া অন্য সব কিছু থেকে বিরত থাকা। বাব আরও বলেছেন যে উপবাসের ধারাবাহিকতা ছিল একজন মশীহ ব্যক্তিত্বের অনুমোদনের জন্য, যিনি ঈশ্বর যাকে প্রকাশ করবেন । বাহাই ধর্মের প্রতিষ্ঠাতা বাহাউল্লাহ, যিনি নিজেকে বাব দ্বারা ভবিষ্যদ্বাণী করা ব্যক্তি বলে দাবি করেন, তিনি উপবাস প্রথা গ্রহণ করেছিলেন, কিন্তু এর অনেক বিধান পরিবর্তন করেছিলেন।
বাহাই উপবাস অন্যান্য ধর্মের উপবাস অনুশীলনের সাথে সাদৃশ্যপূর্ণ। লেন্ট হল খ্রিস্টানদের জন্য উপবাসের সময়, ইয়োম কিপ্পুর এবং অন্যান্য অনেক ছুটির দিন ইহুদিদের জন্য এবং রমজানের রোজা মুসলমানগন পালন করেন। বাহাই রোজা সবচেয়ে বেশি রমজানের উপবাসের সাথে সাদৃশ্যপূর্ণ, তবে উপবাসের সময়কালকে একটি নির্দিষ্ট বাহাই মাস হিসাবে সংজ্ঞায়িত করা হয়, যেখানে মুসলমানরা একটি নির্দিষ্ট চান্দ্র মাসে উপবাস করে।
সঙ্গা
বাহাউল্লাহ তার আইনের বই কিতাব-ই-আকদাসে রোজার নির্দেশিকা প্রতিষ্ঠা করেছেন। বাহাই মাস আলা' (১/২ মার্চ থেকে ১৯/২০ মার্চের মধ্যে)তে সূর্যোদয় থেকে সূর্যাস্ত পর্যন্ত উপবাস পালন করা হয় এবং খাদ্য ও পানীয় থেকে সম্পূর্ণ বিরত থাকতে হয়। রোজা পালন করা একটি ব্যক্তিগত বাধ্যবাধকতা, এবং ১৫ বছর বয়স থেকে ৭০ বছর বয়সে পৌঁছেছেন এমন সমস্ত বাহাইদের জন্য বাধ্যতামূলক; এটি বাহাই প্রশাসনিক প্রতিষ্ঠান দ্বারা প্রয়োগযোগ্য নয়। অসুস্থ, ভ্রমণকারী এবং অন্যান্যদের বিভিন্ন ছাড় দেওয়া হয় ( নীচে দেখুন)।
যদিও বাহাইদের বছরের অন্য সময়ে উপবাস করার অনুমতি দেওয়া হয়, তবে অন্য সময়ে উপবাসকে উৎসাহিত করা হয় না এবং বাহাউল্লাহ উপবাসের জন্য মানত করার অনুমতি দিয়েছিলেন, যা ছিল একটি মুসলিম রীতি, কিন্তু তিনি বলেছিলেন যে তিনি এই ধরনের মানতকে "মানবজাতির লাভজনক উদ্দেশ্যের দিকে পরিচালিত করা" পছন্দ করেন।
রোজার প্রভাব
বাহাই উপবাস আত্মাকে সমৃদ্ধ করার জন্য শারীরিক শরীরকে চ্যালেঞ্জ করে। এটি আত্মসংযমের পাশাপাশি বস্তুগত চাহিদা থেকে বিচ্ছিন্নতা শেখায়। উপরন্তু, উপবাস দরিদ্র এবং অপুষ্টির প্রতি সহানুভূতি বিকাশে সহায়তা করে। বিরতিহীন উপবাসের উনিশ দিনের অভ্যাসের অনেকগুলি স্বাস্থ্য উপকারিতা রয়েছে, যার মধ্যে রয়েছে ত্বরান্বিত ওজন হ্রাস, নিউরোডিজেনারেশন হ্রাস, উন্নত জ্ঞানীয় কার্যকারিতা, হৃদরোগ এবং ক্যান্সার প্রতিরোধ এবং দীর্ঘায়ু বৃদ্ধি। এই সুবিধাগুলি গ্লুকোজ এবং খাদ্য বঞ্চনার জন্য দায়ী, যার ফলে শরীর শক্তির জন্য সঞ্চিত চর্বিকে ট্যাপ করে। যখন মানবদেহ চর্বিতে সঞ্চিত শক্তির উপর কাজ করে, তখন এটি কেটোসিসে চলে যায়। পরিবর্তে, বিপাকীয় প্রক্রিয়াগুলি উল্লেখযোগ্যভাবে বৃদ্ধি পায়, যার ফলে ক্যালরির কার্যকারিতা বৃদ্ধি পায়। আচরণগতভাবে, রোজা ক্লান্তি, চাপ এবং উদ্বেগের অনুভূতি হ্রাস করার সাথে সাথে স্ব-কার্যকারিতা এবং মননশীলতার অনুভূতি বাড়ায়। পরিশেষে, উপবাসের বেশ কিছু উপকারিতা রয়েছে, তবে আপসহীন স্বাস্থ্যের লোকদের এটি করার চেষ্টা করার আগে যেকোনো উদ্বেগের বিষয়ে একজন ডাক্তারের সাথে পরামর্শ করা উচিত।
যদিও এটি একটি সুস্পষ্ট আইন নয়, রোজায় অংশগ্রহণকারীদের অশ্লীল ভাষা এবং পরচর্চা থেকে বিরত থাকতে হবে। বিশ্বাস বিশ্বাস করে গসিপিং জড়িত সমস্ত আত্মার ক্ষতি করে।
উপবাস বিষয়ে আইন
উনিশ দিনের উপবাসের সাথে সম্পর্কিত আইন ও অনুশীলন রয়েছে যা বাহাউল্লাহ তার আইনের বই কিতাব-ই-আকদাসে প্রতিষ্ঠিত করেছিলেন।
উপবাস থেকে ছাড়
কিতাবই আকদাসে কারা উপবাস পালন থেকে বিরত থাকতে পারবে তার উল্লেখ আছে।
ভ্রমণকারীদেরকে রোজা না রাখার সুযোগ আছে। তবে ছাড় তখনই পাওয়া যাবে যখন ভ্রমণের ব্যপ্তিকাল ৯ ঘণ্টা বা পায়ে হেটে দুই ঘণ্টা ভ্রমণ করা হবে। তবে ভ্রমণকারী যদি ১৯ দিনের যাত্রাবিরতি নেন তবে শুধুমাত্র প্রথম তিন দিনের ছাড় পাবেন। আর গৃহে প্রত্যাবর্তন করলে সাথে সাথে রোজা পালন শুরু করতে হবে।
ভিম্ব ওয়েব ব্রাউজার
ভিম্ব (vimb) একটি মিনিমালিস্ট ওয়েব ব্রাউজার যেটি মূলত ড্যানিয়েল কার্ল ডেভলপ করেছেন। ইউআরএল অ্যাড্রেস বার ব্যতীত ভিম্বের ব্যবহারকারী ইন্টারফেসে কোন গ্রাফিক্যাল নিয়ন্ত্রণ উপাদান নেই, যদিও মাউস ব্যবহার করা যায় ভিম্বের মূল উদ্দেশ্য শুধুমাত্র কীবোর্ড থেকে নিয়ন্ত্রিত হওয়া।
বৈশিষ্ট্য
ভিম্ব হলো ভিম্প্রোবাবল থেকে প্রেরণাপ্রাপ্ত এবং খুবই মিনিমালিস্ট ব্যবহারকারী ইন্টারফেস ধারণ করে। ইউনিক্স-সদৃশ সিস্টেমের জন্যে অন্য অনেক প্রোগ্রামের মত এর আচরণ একটি কনফিগারেশন ফাইল দ্বারা উচ্চমাত্রায় পরিবর্তন করা যায়। উদাহরণস্বরূপ, যখন ডাকা হয় না কমান্ড বার লুকিয়ে রাখা যায়। টাইলিং উইন্ডো ম্যানেজারের ব্যবহারকারীদের লক্ষ্য রেখে বানানো ব্রাউজার হিসেবে ভিম্ব মূলধারার ব্রাউজারের অনেক বৈশিষ্ট্যই সমর্থন করে না, যেমন ওয়েবপৃষ্ঠাকে ট্যাব সমূহে সংগঠিত করা, যা বেশিরভাগ ক্ষেত্রে উইন্ডো ব্যবস্থাপকের কাছে ছেড়ে দেয়া হয়।
যাইহোক, সচরাচর উইন্ডো ম্যানেজারসমূহ যেমন আই৩ জেমবেড সমর্থন এবং তাই ট্যাবড সফটওয়্যারের সাথে ব্যবহার করা যায়। কমান্ড-লাইন ও অভিজ্ঞ ব্যবহারকারীদের লক্ষ্য রেখে বানানো এ ব্রাউজার ভিম্ব এর ব্যবহারকারী ইন্টারফেস ডিজাইন দর্শন ভিম থেকে গ্রহণ করেছে।
সাথে সাথে ভিম্ব বুকমার্ক, ইতিহাস সংরক্ষণ এবং কুকি সমর্থন করে, যেটি মিনিমালিস্ট ব্রাউজারের জন্যে উল্লেখযোগ্য।
শোয়াঙ্ক (ম্যাগাজিন)
শোয়াঙ্ক মার্কিন যুক্তরাষ্ট্রে প্রকাশিত একটি প্রাপ্তবয়স্ক বা পর্নোগ্রাফিক ম্যাগাজিন। প্রথম অবতারটি ফক্স কমিক্সের ভিক্টর ফক্স দ্বারা ১৯৪১ সালে (এবং আবার ১৯৪৫ সালে) পুরুষদের জীবনধারা এবং এস্কয়ার এর ধরন অনুযায়ী পিন-আপ ম্যাগাজিন হিসাবে চালু করেছিলেন। ১৯৫৪-১৯৫৫ সালের দিকে, মার্ভেল কমিকসের প্রতিষ্ঠাতা মার্টিন গুডম্যান দ্বারা এটি পুনরায় চালু করা হয়েছিল এবং ইয়ান ফ্লেমিং, গ্রাহাম গ্রিন, নরম্যান মেইলার এবং আর্থার সি. ক্লার্কের মত মসলাদার অ্যাডভেঞ্চার বা সাসপেন্স ফিকশন পরিচালনা করেছিলেন। হাস্যরসাত্মক ব্রুস জে ফ্রিডম্যান ১৯৫০-এর দশকের শেষের দিকে এর সম্পাদক ছিলেন।
হরিশ পপতানি
হরিশ পপতানি হলেন লিভারপুল বিশ্ববিদ্যালয়ের অধ্যাপক এবং প্রিক্লিনিকাল ইমেজিং কেন্দ্রের চেয়ারম্যান। তিনি সঞ্জয় গান্ধী পোস্টগ্রেজুয়েট ইনস্টিটিউট অব মেডিকেল সায়েন্স থেকে রেডিওলজিতে পিএইচডি এবং লখনউ বিশ্ববিদ্যালয় থেকে জৈব রসায়নে এমএস করেছেন।
আন্তর্জাতিক সাক্ষরতা দিবস
আন্তর্জাতিক সাক্ষরতা দিবস হলো জাতিসংঘ শিক্ষা, বিজ্ঞান ও সংস্কৃতি সংস্থা বা ইউনেস্কো-ঘোষিত একটি আন্তর্জাতিক দিবস। ১৯৬৬ সালের ২৬ অক্টোবর ইউনেস্কোর সাধারণ সম্মেলনের ১৪তম অধিবেশনে ৮ সেপ্টেম্বর তারিখকে “আন্তর্জাতিক সাক্ষরতা দিবস” হিসেবে ঘোষণা করা হয়। ১৯৬৭ সালে প্রথমবারের মতো দিবসটি উদ্‌যাপিত হয়। দিবসটির লক্ষ্য ব্যক্তি, সম্প্রদায় এবং সমাজের কাছে সাক্ষরতার গুরুত্ব তুলে ধরা। বর্তমানে জাতিসংঘের সকল সদস্য রাষ্ট্র এ দিবসটি উদ্‌যাপন করে থাকে।
দিবস উদ্‌যাপনের যৌক্তিকতা
পৃথিবীর প্রায় ৭৭৫ মিলিয়ন অধিবাসীর ন্যূনতম প্রয়োজনীয় অক্ষরজ্ঞানের অভাব রয়েছে। প্রাপ্তবয়স্ক প্রতি পাঁচ জনে একজন এখনও শিক্ষিত নন এবং এই জনগোষ্ঠীর প্রায় দুই-তৃতীয়াংশই নারী। বিশ্বের প্রায় ৬০.৭ মিলিয়ন শিশু প্রাতিষ্ঠানিক শিক্ষা থেকে বঞ্চিত এবং আরও অনেকের শিক্ষায় অনিয়মিত বা শিক্ষা সমাপ্ত হওয়ার আগেই ঝরে পড়ে।
ইউনেস্কোর “সকলের জন্য শিক্ষার বৈশ্বিক নিরীক্ষণ রিপোর্ট (২০০৬)” অনুসারে, অঞ্চলভিত্তিতে দক্ষিণ এশিয়ায় প্রাপ্তবয়স্কদের মধ্যে সাক্ষরতার হার সবচেয়ে কম (৫৮.৬%); এরপরেই রয়েছে সাব-সাহারান আফ্রিকা অঞ্চলের অবস্থান (৫৯.৭%)। বিশ্বের সবচেয়ে কম সাক্ষরতার হারের দেশগুলো হলো বুর্কিনা ফাসো (১২.৮%), নাইজার (১৪.৪%) ও মালি (১৯%)। প্রতিবেদনে দেশগুলোর নিরক্ষরতার হারের সাথে চরম দারিদ্র‍্য এবং নারীদের সামাজিক অবস্থানের সাথে নিরক্ষতার সুস্পষ্ট সম্পর্ক পরিলক্ষিত হয়।
ভাদসা ইউনিয়ন
ভাদসা ইউনিয়ন বাংলাদেশের রাজশাহী বিভাগের জয়পুরহাট জেলার সদর উপজেলার অন্তর্গত একটি ইউনিয়ন।
অবস্থান ও সীমানা:-
পূর্বপাশে মোহাম্মাদাবাদ ও জামালপুর ইউপি,পশ্চিমপাশে ইসবপুর ইউপি,দক্ষিণপাশে পাহাড়পুর ইউপি, উত্তরপাশে দোগাছি ইউপি।
প্রশাসনিক এলাকা
৯ টি ওয়ার্ড রয়েছে।
প্রধান বাজার গুলো হলো দূর্গাদহ বাজার,ভাদসা বাজার,মাঝিপাড়া বাজার।
আয়তন ও জনসংখ্যা
এই ইউনিয়নে মোট ভোটার সংখ্যা ২৬,০০০ জন।
জনপ্রতিনিধি
বর্তমান চেয়ারম্যান- জনাব সরোয়ার হোসেন স্বাধীন।
সাবেক চেয়ারম্যানগণ:-
জনাব হাতেম আলী মন্ডল।
জনাব অাব্দুল গফুর মন্ডল।
মাওলানা ইসমাঈল হোসেন।
জনাব সামসুল আলম।
জনাব আবুল কালাম আজাদ।
বার কুনার জেলা
বার কুনার জেলা আফগানিস্তানের কুনার প্রদেশের উত্তর অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির দক্ষিণপশ্চিমে আসাদাবাদ জেলা, উত্তর-পশ্চিমে নুরিস্তান প্রদেশ, উত্তর-পূর্বাঞ্চলের নরি জেলা এবং দক্ষিণ-পূর্বের দাঙ্গাম জেলা। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ১৯,৫০০ জন এর মত, যার মধ্যে প্রায় সকলই পশতুন সম্প্রদায়ের। জেলাটির কেন্দ্রীয় এলাকার নাম হচ্ছে আসমার গ্রাম যেটি একটি নদীর উপত্যকায় থেকে প্রায় ৯৮৩ মিটার উচ্চতায় অবস্তান করছে। এছাড়াও জেলাটি সব থেকে দক্ষিণ অঞ্চলের জেলা হিসবে পরিচিত।
জেলা পাহাড়ী অঞ্চল দ্বারা বেষ্টিত এবং চাষাবাদের জন্য যথেস্ট পরিমাণ আবাদী জমি সহজলভ্য নয়। যার ফলে এখানকার অধিকাংশ মানুষই হতদরিদ্র। বলা হয়ে থাকে যে, সোভিয়েত বাহিনীর বিরুদ্ধে প্রাথমিক যুদ্ধ এই জেলা থেকেই শুরু করা হয়েছিল।
আশ-শাতিবি
আবু ইসহাক ইবরাহিম ইবন মুসা আশ-শাতিবি আল-গারনাতি (৭২০-৭৯০ হিজরি/১৩২০-১৩৮৮ খৃষ্টাব্দ) ছিলেন একজন আন্দালুসীয় সুন্নি মুসলিম পণ্ডিত এবং মালিকি মাযহাবের বিদ্বান। তিনি ১৩৮৮ সালে গারনাতা বা গ্রানাডা শহরে মৃত্যুবরণ করেন।
বইসমূহ
১. আল-ই'তিসাম (كتاب الاعتصام)
২. আল-মুওয়াফাকাত ফি উসুলিশ-শারিয়াহ (الموافقات في اصول الشريعة)
স্ট্যাগ (ম্যাগাজিন)
স্ট্যাগ ছিল ১৯৩০ থেকে অন্তত ১৯৯০-এর দশক পর্যন্ত প্রকাশিত বিভিন্ন মার্কিন পুরুষদের এক ম্যাগাজিনের নাম।
হোস্টেল (২০১৩-এর চলচ্চিত্র)
হোস্টেল হলো হেমরাজ বিসি পরিচালিত ২০১৩ সালের কিশোর নেপালি চলচ্চিত্র। দুর্গিশ ফিল্মসের অধীনে এটি প্রযোজনা করেছেন সুনীল রাওয়াল। চলচ্চিত্রটিতে সন্দেশ পুদয়াল, সন্তোষ জং শাহী এবং সুরজ তামাং সহ নেপালের চলচ্চিত্র শিল্পের দ্বিতীয় প্রজন্মের অভিনেতারা অভিনয় করেছেন। এটি হোস্টেলের কিশোর-কিশোরীদের সংগ্রামী জীবনের গল্প নিয়ে নির্মিত হয়েছে।
পটভূমি
আদিত্য বিক্রম রানা (আনমোল কে.সি) একজন ধনী ব্যক্তি। তাকে তার শৈশবেই হোস্টেলে পাঠানো হয় যার কারণে তিনি পারিবারিক আবেগ, ভালবাসা এবং যত্ন সঙ্গে আবদ্ধ নয় ও ভালোবাসা এবং যত্ন নিয়ে তার মধ্যে কোন উদ্বেগ নেই। তিনি তার ইচ্ছানুযায়ী জীবন যাপন করেন। এরপর তার শ্রী (গৌরব পাহাড়ি), জাঞ্জ (সেলুন বাসনেট), শ্রীস্তি (প্রকৃতি শ্রেষ্টা), মনিকা এবং এরিকার সাথে বন্ধুত্ব হয়। আদিত্য কলেজের প্রথম দিনেই এক সিনিয়রের সাথে ঝামেলা বাধায় এবং সিনিয়র সোনম তাশির সাথে তার হাতাহাতি হয়। এছাড়াও তিনি ওয়ার্ডেনের সাথে তার সম্পর্ক খারাপ হয় যখন তিনি তার যৌন ভিডিও দেখিয়ে ওয়ার্ডেনকে ব্ল্যাকমেইল করেন। ওয়ার্ডেনকে আদিত্য তার আদেশ মেনে চলতে বাধ্য করে। এরপর তিনি শিব রাত্রি উপলক্ষে একটি ক্যাম্পফায়ার আয়োজন করেন যেখানে তিনি দেখতে পান যে শ্রীস্তি তাকে ভালবাসে এবং তার সাথে ঘনিষ্ঠ হতে চায়। অন্যদিকে, একাদশ শ্রেণী থেকে শ্রী শ্রীস্তিকে পছন্দ করতেন, এই ঘটনায় তিনি কান্নায় ভেঙ্গে পড়েন।
হোলিতে আদিত্য ভোটোকোশি যাওয়ার পরিকল্পনা করে যেখানে শ্রীস্টি দেখতে পায় যে আদিত্য এক মেয়ের সাথে ফ্লার্ট করছিল। শ্রীস্টি আদিত্যকে চড় মেরে কাঁদতে থাকে তখন শ্রী আদিত্যকে ক্ষমা চাইতে বলেন, আদিত্য বেপরোয়াভাবে উত্তর দেয় যে, এজন্য তাকে আরও ঘনিষ্ঠ হতে হবে। আদিত্যর কথা তাদের এবং অন্যদের মধ্যে বন্ধন ছিন্ন করার জন্য যথেষ্ট তীক্ষ্ণ ছিল। এরপর আদিত্য কে একা রাখা হয়, অন্যদিকে বন্ধুরা শ্রীস্তিকে শান্ত করার চেষ্টা করে। ধীরে ধীরে শ্রীস্তি জানতে পারে যে শ্রী তাকে খুব পছন্দ করে। সে আদিত্যের সাথে ব্রেকআপ করে।
আদিত্য নিঃসঙ্গতা অনুভব করে যার জীবনে ছোটবেলা থেকে হোস্টেলে পাঠানোর পর কোন ভালোবাসা, যত্ন, আবেগ ছিল না। অন্যদিকে, জাঞ্জ আদিত্যর সাথে তার কাটানো সময় মিস করে এবং সে আদিত্যর সাথে প্যাচ আপ করার কথা চিন্তা করে, কিন্তু যখন সে প্যাচ আপ করতে যায়, সে জানতে পারে যে আদিত্য তার সেক্স ভিডিওর মাধ্যমে ওয়ার্ডেনকে ব্ল্যাকমেইল করছে। এই তিক্ত সত্যটা জেনে, জাঞ্জ পিছিয়ে যায়।
পরবর্তীতে, হঠাৎ করে সোনম তাশি কে আদিত্যর কারণে কলেজ থেকে বহিষ্কার করা হয়। আদিত্যকে আবার দেখে সোনম তাশি আদিত্যর সাথে মারামারি করে এবং তার মাথা ভেঙ্গে যায়। অনুতপ্ত হয়ে আদিত্য সেক্স ভিডিওটি ওয়ার্ডেনের কাছে ফিরিয়ে দেয়। পূর্বে অপমানিত হওয়া ওয়ার্ডেন প্রতিশোধ নেওয়ার সম্ভাব্য উপায় অনুসন্ধান করে। সে নিজে আলমারিতে মাদক লুকিয়ে আদিত্যকে দোষারোপ করে। তার বন্ধুরা রক্ষা করতে আসে কিন্তু ওয়ার্ডেন জাঞ্জকে মাথায় আঘাত করে। প্রতিরক্ষায় আদিত্য ওয়ার্ডেনকে পরাজিত করে এবং প্রমাণ করে যে সে জানে বন্ধুত্ব কেমন।
অবশেষে আদিত্য তার সব ভুল স্বীকার করে এবং সব সমস্যা মিমাংসার অনুরোধ করে। এভাবেই গল্পটি শেষ হয়।
অভ্যর্থনা
সাইয়াদের সফল প্রদর্শনের পর সুনীল রাওয়াল বক্স অফিসে আরেকটি হিট চলচ্চিত্র তৈরি করতে প্রস্তুত ছিলেন। তিনি এই চলচ্চিত্রের মাধ্যমে কিছু নতুন মুখের আগমন ঘটান যারা দর্শকদের মধ্যে অত্যন্ত প্রশংসিত হয়।
হোস্টেল চলচ্চিত্রের সফল প্রদর্শনের পর এর কুশীলবরা থিয়েটারে মুক্তির ৫১ দিন উদ্‌যাপন উপলক্ষে সাফল্য পার্টি উদ্‌যাপন করে। পার্টিতে পরিচিত অনেক মিডিয়া ব্যক্তিত্বরা উপস্থিত ছিলেন।
সিক্যুয়েল
২০১৫ সালে হোস্টেল রিটার্নস শিরোনামে এই চলচ্চিত্রের একটি সিক্যুয়েল নির্মিত হয়েছে।
গোপগ্রাম ইউনিয়ন
গোপগ্রাম ইউনিয়ন বাংলাদেশের খুলনা বিভাগের কুষ্টিয়া জেলার খোকসা উপজেলার একটি ইউনিয়ন পরিষদ। এটি ১৬.৭৩ কিমি২ (৬.৪৬ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১২,৪৭১ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৭টি।
ত্রিপুরা উপজাতি যুব সমিতি
ত্রিপুরা উপজাতি যুব সমিতি ("ত্রিপুরা উপজাতীয় যুব সমিতি") ১৯৭৭-২০০১ সাল পর্যন্ত ভারতের ত্রিপুরা রাজ্যের একটি রাজনৈতিক দল ছিল। ১৯৮৮-৯৩ সময়কালে, ভারতীয় জাতীয় কংগ্রেস ত্রিপুরা বিধানসভায় টিইউজেএস-এর সাথে একটি জোট সরকার গঠন করে।
২০০১ সালে, টিইউজেএস বিলুপ্ত হয়ে যায় এবং বিভক্ত হয়ে টুইপ্রার আদিবাসী জাতীয়তাবাদী দল এবং ত্রিপুরার আদিবাসীদের ফ্রন্ট গঠন করে।
লি সিয়েন লুং
লি সিয়েন লুং (Lee Hsien Loong; জন্ম: ১০ ফেব্রুয়ারি, ১৯৫২) সিঙ্গাপুরের তৃতীয় ও বর্তমান প্রধানমন্ত্রী হিসেবে দায়িত্ব পালন করছেন। ক্ষমতাসীন পিপল’স অ্যাকশন পার্টি (পিএপি)-এর মহাসচিব থাকা অবস্থায় আগস্ট, ২০০৪ সালে প্রথম মেয়াদে প্রধানমন্ত্রী হিসেবে নির্বাচিত হন ও সাবেক প্রধানমন্ত্রী গোহ চক টংয়ের স্থলাভিষিক্ত হন।
প্রারম্ভিক জীবন
শহর-নগর হিসেবে পরিচিত সিঙ্গাপুরের প্রথম প্রধানমন্ত্রী লি কুয়ান ইউ ও তদ্বীয় পত্নী কিউয়া গিউক উ’র জ্যেষ্ঠ সন্তান লি লুং সিঙ্গাপুরে জন্মগ্রহণ করেন ও সেখানেই বড় হন। প্রাতিষ্ঠানিক শিক্ষাগ্রহণের জন্য ১৯৭৪ সালে গণিত বিষয়ে কেমব্রিজ বিশ্ববিদ্যালয় থেকে প্রথম-শ্রেণীতে স্নাতক ডিগ্রী এবং ১৯৮০ সালে হার্ভার্ড বিশ্ববিদ্যালয়ের কেনেডি স্কুল অব গভর্নমেন্ট থেকে জনপ্রশাসন বিষয়ে স্নাতকোত্তর ডিগ্রী লাভ করেন। সংসদে যোগদানের পূর্বে তিনি সিঙ্গাপুর সেনাবাহিনীতে ১৯৭১ সালে যোগদান করেন। এ উদ্দেশ্যে তিনি ফোর্ট লিভেনওয়ার্থের ইউনাইটেড স্টেটস আর্মি কমান্ড এন্ড জেনারেল স্টাফ কলেজে ভর্তি হন। লি খুব দ্রুত ব্রিগেডিয়ার-জেনারেল পদে জুলাই, ১৯৮৩ সালে উন্নীত হন ও সিঙ্গাপুরের সর্বকনিষ্ঠ ব্রিগেডিয়ার জেনারেলের মর্যাদা পান। সিঙ্গাপুরের সেন্তোসা ক্যাবল কার বিপর্যয়ের উদ্ধার কার্যক্রম তার নির্দেশনায় পরিচালিত হয়েছিল। ১৯৮৪ সালে রাজনীতিতে জড়ানোর উদ্দেশ্যে সিঙ্গাপুর সেনাবাহিনী থেকে চলে আসেন।
রাজনৈতিক জীবন
১৯৮০ ও ১৯৯০-এর দশকে রাজনৈতিক অঙ্গনে অন্যতম প্রধান নেতা ছিলেন। প্রধানমন্ত্রী হিসেবে দায়িত্ব গ্রহণের পূর্বে তিনি ব্যবসা ও শিল্প মন্ত্রী, অর্থমন্ত্রী এবং উপ-প্রধানমন্ত্রীর দায়িত্ব পালন করেন। ১৯৮৪ সালে স্বীয় পিতার রাজনৈতিক ও ক্ষমতাসীন দল পিপল’স অ্যাকশন পার্টিতে যোগ দেয়ার মাধ্যমে রাজনৈতিক জীবন শুরু করেন। ঐ বছরই টেক ঘি সংসদীয় এলাকা থেকে ৩২ বছর বয়সে লি সংসদ সদস্য নির্বাচিত হন। ১৯৮৪ সালের সাধারণ নির্বাচনের পর পিপল’স অ্যাকশন পার্টি’র কেন্দ্রীয় নির্বাহী কমিটির সকল পুরনো সদস্য ১ জানুয়ারি, ১৯৮৫ তারিখ পদত্যাগ করেন। কিন্তু লি কুয়ান ইউ পদত্যাগ করেননি। ১৯৮৫ সালে অর্থনৈতিক কমিটির সভাপতি হন ও বড় ধরনের কর হ্রাসের প্রস্তাবনা দেন।
এক বছর পর তিনি দলের কেন্দ্রীয় কমিটির সদস্য নির্বাচিত হন। ১৯৮৭ সাল থেকে মন্ত্রিপরিষদের সদস্য হিসেবে দায়িত্ব পালন করছেন। এ বছর তিনি ব্যবসা ও শিল্প মন্ত্রী এবং দ্বিতীয় প্রতিরক্ষামন্ত্রীর মর্যাদা পান। ১৯৯০ সালে গোহ চক টং ক্ষমতাগ্রহণ করলে তিনি উপ-প্রধানমন্ত্রী হন। লি সিঙ্গাপুরের নাগরিকত্ব লাভের সুবিধার্থে সিঙ্গাপুরের নারীদের গর্ভে বিদেশীদের সন্তান জন্মগ্রহণের উদ্দেশ্যেও অনেক ছাড়ের উদ্যোগ নেন। কিন্তু, পুণঃপুণঃ সংসদ সদস্য ও সিঙ্গাপুর পুণর্গঠন কমিটির চাপে তা বাতিল করতে বাধ্য হন। আন্তর্জাতিক অঙ্গনে লি অন্যান্য দেশের সাথে সম্পর্ক উন্নয়নের প্রচেষ্টা চালালেও নিউজিল্যান্ডের কাছ থেকে দূরে থেকেছেন।
১৯৯০-এর দশকের শুরুতে তিনি লিমফোমা’র চিকিৎসা করেন। ক্যান্সারের উপশম হলে তিনি বর্ণাঢ্যময় রাজনৈতিক অঙ্গনে ফিরে আসেন। ১৯৯৮ থেকে ২০০৪ সাল পর্যন্ত সিঙ্গাপুরের মুদ্রা তহবিল কর্তৃপক্ষের সভাপতি নিযুক্ত হন। পাশাপাশি ২০০১ থেকে ২০০৭ সাল পর্যন্ত অর্থমন্ত্রীর দায়িত্ব পান।
প্রধানমন্ত্রী
১২ আগস্ট, ২০০৪ তারিখে লি সিয়েন লুং সাবেক প্রধানমন্ত্রী গোহের কাছ থেকে সিঙ্গাপুরের প্রধানমন্ত্রীর দায়িত্বভার গ্রহণ করেন। এ দায়িত্বভার প্রক্রিয়াটি পূর্ব-নির্ধারিত এবং এরজন্যে কোন নির্বাচনের প্রয়োজন পড়েনি। লি’র বাবা মন্ত্রীদের পরামর্শদাতা নামের একটি নতুন পদ সৃষ্টি করেন যাতে পদত্যাগের পরও গোহ মন্ত্রিপরিষদের জ্যেষ্ঠ সদস্য হিসেবে রয়েছেন। এছাড়াও মন্ত্রী পরিষদে প্রথমবারের মতো দুইজন নারী মন্ত্রীকে অন্তর্ভুক্ত করা হয়েছে।
ঐদিনই জাতীয় শোভাযাত্রা উপলক্ষে প্রথম ভাষণ দেন। এতে তিনি পাঁচ-দিনের কর্মসপ্তাহ নীতির কথা জানান যা শনিবারের অর্ধ-দিবস বিলোপন করতে সাহায্য করবে। এ পরিকল্পনাটি ১ জানুয়ারি, ২০০৫ তারিখ থেকে কার্যকর করা হয়।
২০ এপ্রিল, ২০১২ তারিখ লি সিঙ্গাপুরের নাগরিকদের সাথে যোগাযোগ রক্ষাকল্পে সামাজিক যোগাযোগ মাধ্যম ফেসবুকে পৃষ্ঠা খোলেন।
২০০৮ থেকে ২০১২ সালের মধ্যে লি বার্ষিক S$৩,৮৭০,০০০ ($২,৮৫৬,৯৩০) বেতন উত্তোলন করেন। পূর্বেকার S$৩,০৯১,২০০ (US$২,০৩৭,১৬৮) বেতনের চেয়ে যা ছিল ২৫% বেশি। কিন্তু, জানুয়ারি, ২০১২ সালে ব্যাপক গণঅসন্তোষ মোকাবেলায় লি ২৮% বেতন কর্তন করে S$২.২ মিলিয়ন (US$১.৭ মিলিয়ন) ধার্য্য করেন। তারপরও তিনি অদ্যাবধি বিশ্বের সর্বোচ্চ বেতনধারী প্রধানমন্ত্রী হিসেবে পরিচিত হয়ে আছেন।
লি’র পত্নী হো চিং সরকারী পরিচালনায় বিনিয়োগ প্রতিষ্ঠান টেমাসেক হোল্ডিংয়ের নির্বাহী পরিচালক পদে রয়েছেন। এ প্রতিষ্ঠানটি সিঙ্গাপুরের সবচেয়ে বৃহৎ প্রতিষ্ঠান হিসেবে স্বীকৃত।
ঘূর্ণিঝড় বুরেভি
ঘূর্ণিঝড় বুরেভী বর্তমানে একটি সক্রিয় গ্রীষ্মমন্ডলীয় ঘূর্ণিঝড় যা শ্রীলঙ্কা এবং দক্ষিণ ভারতের বিভিন্ন অংশকে হুমকির মুখে ফেলেছে । ২০২০ উত্তর ভারত মহাসাগর ঘূর্ণিঝড় মরশুমের নবম নিম্নচাপ এবং পঞ্চম নামধারী ঝড়। বুড়িভী একটি নিম্নচাপ অঞ্চলে ২৮ নভেম্বর শুরু হয়েছিল। ৩০ নভেম্বর জেটিডাব্লিউসি একটি ক্রান্তীয় ঘূর্ণিঝড় গঠনের সতর্কতা জারি করে। ধীরে ধীরে এই সিস্টেমটি নিম্নচাপে পরিণত হয়। এই নিম্নচাপটি পরের দিন ঘূর্ণিঝড় বুরেভিতে উন্নীত হয়।
আবহাওয়া ইতিহাস
২৮ নভেম্বর, আচেহ উপকূলে একটি নিম্নচাপ অঞ্চল গঠিত হয়েছিল। ৩০ নভেম্বর এটি ধীরে ধীরে তীব্র হয়ে ওঠে। এরপরে জেটিডব্লিউসি একই দিনে সিস্টেমে একটি ট্রপিকাল সাইক্লোন গঠনের সতর্কতা জারি করে। ১ ডিসেম্বর ইউটিসি ৩:00 এ, নিম্নচাপ একটি গভীর নিম্নচাপে উন্নীত করা হয়। ১৫:00 ইউটিসি-তে, আইএমডি এবং জেটিডাব্লুসি উভয়ই যথাক্রমে ঘূর্ণিঝড় এবং গ্রীষ্মমণ্ডলীয় ঝড়ে উন্নীত করে এবং এর নাম রাখে বুরেভী ।  নামটি মালদ্বীপের দ্বারা প্রস্তাবিত। এই মুহুর্তে, মাইক্রোওয়েভ চিত্র নিম্ন-স্তরের প্রচলন (এলএলসিসি) এর চারপাশে দৃঢ়ভাবে সংজ্ঞায়িত কনভেটিভ ব্যান্ডিংটি শক্তভাবে মোড়ানো দেখিয়েছে। ২ ডিসেম্বর ইউটিসি-তে ১৫:০০ টায়, বুরেভি ১ মিনিটের টানা বাতাসের সাথে প্রায়  বেগে বেগে বেগে পৌঁছেছে (৭২ এবং ৯৯৬ এমবারের একটি ব্যারোমেট্রিক চাপ। এর খুব অল্প সময়ের পরে, আবহাওয়া অধিদফতর সূত্রে জানা যায়, বুলেভী শ্রীলঙ্কার পূর্ব উপকূল বরাবর আঘাত হানে ।
প্রস্তুতি
ডান|থাম্ব| আইএমডি দ্বারা 2 ডিসেম্বর, 2020, 15:00 [[সর্বজনীন সমন্বিত সময়|ইউটিসি- তে ঝড়ের তীব্র সতর্কতা জারি করা হয়েছে।]] দক্ষিণ তামিলনাড়ু, দক্ষিণ কেরল, এবং শ্রীলঙ্কায় একটি ঘূর্ণিঝড় সতর্কতা সংকেত জারি করা হয়।
শ্রীলঙ্কা
বুরেভির আগেই, শ্রীলঙ্কার আবহাওয়া অফিস ঝড় বর্ষণ, ভারী বন্যা, এবং ঘরবাড়ি ও বিদ্যুতের লাইনের ক্ষতি সম্পর্কে সতর্ক করেছিল। আইএমডি জানিয়েছে, শ্রীলঙ্কায় ২ ডিসেম্বর থেকে মাছ ধরা এবং নৌ কার্যক্রম স্থগিত করা হয়েছিল। আইএমডি শ্রীলঙ্কার পূর্ব উপকূলের জন্য ঝড়ের তীব্র সতর্কতাও জারি করেছিল। ৭৫ হাজারেরবেশি মানুষ ত্রিনকোমালি জেলার ২৩৭ টি ত্রাণ কেন্দ্রে সরিয়ে নেয়া হয়। ঝড়ের কারণে উত্তর প্রদেশ এবং পূর্ব প্রদেশে কমপক্ষে ৪ ডিসেম্বর পর্যন্ত স্কুল বন্ধ
ভারত
২ ডিসেম্বর আইএমডি দক্ষিণ তামিলনাড়ু এবং দক্ষিণ কেরালার জন্য কমলা বার্তা জারি করে।
তামিলনাড়ু
থুথুকুডি জেলায় ৩টি ত্রাণ কেন্দ্র খোলা হয়েছিল যেখানে ৩০,০০০ বালুভর্তিব্যাগ প্রস্ততু রাক
সেচের ট্যাঙ্কগুলিতে লঙ্ঘন বন্ধ করার জন্য প্রস্তুত করা হয়েছিল।
কেরালা
৩০ শে নভেম্বর, তিরুবনন্তপুরম, আলাপ্পুশা, কোল্লাম এবং পাঠানমথিট্টা জেলাগুলির জন্য একটি লাল সতর্কতা জারি করা হয়েছিল। কোট্টায়াম, ইদুক্কি এবং এরনাকুলামের জন্য কমলা সতর্কতা কার্যকর ছিলো।
শ্রীলঙ্কা
জেলার দুর্যোগ ব্যবস্থাপনা অফিসের খবর অনুযায়ী জাফনায় ঝড়ের সময় এক জেলে নিখোঁজ হয়েছেন। বুলেভী শ্রীলঙ্কায় ভারী বৃষ্টিপাতের সৃষ্টি করে, আলামপিলের ২০৩.৫ মিমি (৮.০১২ ইঞ্চি) এ পৌঁছে ।
ঝড়টি শ্রীলঙ্কার উপর দিয়ে যাওয়ার সাথে সাথে, ভাভুনিয়া জেলা সেক্রেটারি, এস এম সামান বন্দুলসেনা বলেছিলেন যে ঝড়ের পরে অবিলম্বে ত্রাণ সরবরাহের ব্যবস্থা ও তহবিল ব্যবস্থা করা হয়
দূরবিন (চিত্রকর্ম)
দূরবিন বেলজিয় পরাবাস্তববাদী চিত্রশিল্পী রেনে ম্যাগ্রিটের একটি চিত্রকর্ম। ১৯৬৩ সালে সম্পন্ন তৈলচিত্রটি বর্তমানে হিউস্টনের মেনিল কালেকশনে সংগৃহীত রয়েছে।
চিত্রকর্ম
চিত্রকর্মটি একটি জানালা চিত্রিত করে যার মাধ্যমে একটি আংশিক মেঘলা নীল আকাশ দেখা যায়। যদিও, জানালার ডান দিকটি (দর্শকের দৃষ্টিকোণ থেকে) আংশিকভাবে খোলা, একটি কালো পটভূমি প্রকাশ করে যেখানে মেঘ এবং আকাশের ধারাবাহিকতা দৃশ্যমান। জানালার মধ্যবর্তি স্থানে বাইরের রাতকে প্রকাশ করছে। যদিও শিরোনাম দূরবিন হলেও চিত্রকর্মে দূরবিনটি স্পষ্টভাবে অনুপস্থিত। এর পরিবর্তে, শিল্পী দুটি কাচের জানালা চিত্রিত করেছেন যা বাইরে সাদা মেঘের সাথে নীল আকাশকে প্রতিফলিত করে।
নেপালের ত্রিভুবন বিমানবন্দরে সংঘটিত বিমান দুর্ঘটনাগুলো
নেপালের ভূ-প্রাকৃতিক গঠনের কারণে এখানে প্রচুর উঁচু পাহাড় আছে যা মাঝে মাঝেই বিমান দুর্ঘটনার কারণ হয়ে দাঁড়ায়। এছাড়া ত্রিভুবন বিমানবন্দরে ‘যান্ত্রিক অবতরন ব্যবস্থা’ নেই। খারাপ আবহাওয়ার কারণে খালি চোখে রানওয়ে দেখা না গেলেও যন্ত্রের সাহায্যে রানওয়ের অবস্থান শনাক্ত করা সম্ভব হয়।
ইউএস-বাংলা এয়ারলাইন্স ফ্লাইট ২১১, ২০১৮
ইউএস-বাংলা এয়ারলাইন্স ফ্লাইট ২১১ বাংলাদেশের ঢাকার শাহজালাল আন্তর্জাতিক বিমানবন্দর থেকে ইউএস-বাংলা বিমানের একটি আন্তর্জাতিক যাত্রীবাহী ফ্লাইট হিসেবে নেপালের কাঠমান্ডুর ত্রিভূবন আন্তর্জাতিক বিমানবন্দরে যাওয়ার কথা ছিল। ১২ মার্চ ২০১৮ সালে স্থানীয় সময় দুপুর ২টা ১৫ মিনিটে (ইউটিসি +৫:৪৫) একটি বম্বার্ডিয়ার ড্যাশ ৮ কিউ৪০০ উড়োজাহাজে করে ফ্লাইটটি চালানোর সময় তা নেপালে অবতরণ করার সময় বিধ্বস্ত হয়। উড়োজাহাজটিতে মোট ৭১ জন আরোহী ছিল। যার মধ্যে ৫১ জন নিহত হয় ও ২০ জনকে জীবিত উদ্ধার হয়। প্রাথমিক কারণ হিসেবে বিমানটি গুরুতরভাবে আগুনের দ্বারা ক্ষতিগ্রস্ত হয় বলে মনে করা হচ্ছে।
তুর্কি এয়ারলাইন্স ফ্লাইট, টিকে ৭২৬, মার্চ ২০১৫
২০১৫ সালের ৪ মার্চ ইস্তাম্বুল থেকে কাঠমান্ডুগামী টার্কিশ এয়ারলাইন্সের একটি বিমান ত্রিভুবন বিমানবন্দরের রানওয়েতে দুর্ঘটনার শিকার হয়। এয়ারলাইন্সের ফ্লাইট টিকে ৭২৬ এর এয়ারবাস ৩৩০ বিমানটি এর ২২৪ জন যাত্রী এবং ১১জন ক্রুসহ সাত ঘণ্টার যাত্রা শেষে যখন কাঠমান্ডুতে অবতরণের চেষ্টা করে। কুয়াশার কারণে প্লেনটি প্রথমবার অবতরণে ব্যর্থ হয়ে আধঘণ্টা ধরে কাঠমান্ডুর আকাশে চক্কর দিতে থাকে। দ্বিতীয়বার যখন এটি রানওয়েতে নামার চেষ্টা করে, তখন শিশির ভেজা রানওয়েতে প্লেনটির চাকা পিছলে যায় এবং রানওয়ে থেকে সরে পাশের নরম ঘাসের মাটিতে মুখ থুবড়ে পড়ে। প্লেনটির যাত্রী বা ক্রুদের কেউ গুরুতর আহত হয়নি। আরোহীদেরকে দ্রুত টার্মিনালে সরিয়ে নেওয়া হয়। দুর্ঘটনার কারণে বিমানবন্দরটিতে সেদিনের জন্য বিমান ওঠা-নামা বন্ধ করে দেওয়া হয়।
সিতা এয়ার ফ্লাইট ৬০১, সেপ্টেম্বর ২০১২
২০১২ সালের ২৮ ডিসেম্বর নেপালের অাভ্যন্তরীণ ফ্লাইট সিতা এয়ার ফ্লাইট ৬০১ ত্রিভুবন বিমানবন্দর ছেড়ে জনপ্রিয় পর্যটন স্থান লুকলার তেনজিং-হিলারী বিমানবন্দরের উদ্দেশ্যে যাত্রা করে। যাত্রা শুরুর পরপরই পাইলট কন্ট্রোল টাওয়ারের সাথে যোগাযোগ করেন এই বলে যে, তিনি প্লেনটিতে অস্বাভাবিকত্ব অনুভব করছেন। তিনি ত্রিভুবনে ফিরে আসার অনুমতি চান।
অনুমতি পাওয়ার পরপর পাইলট প্লেনটির দিক ঘুরিয়ে ল্যান্ড করার প্রস্তুতি নেন। কিন্তু রানওয়েতে পৌঁছার পূর্বেই ২ কিলোমিটার দূরে অবস্থিত মনোহারা নদীর তীরে প্লেনটি বিধ্বস্ত হয়। প্লেনটির ১৯ জন আরোহীর সবাই ঘটনাস্থলে নিহত হয়। এটি ছিল ২০০২ সাল থেকে শুরু করে তখন পর্যন্ত সংঘটিত বিশ্বের সবচেয়ে ভয়াবহ দশটি বিমান দুর্ঘটনার একটি। পরবর্তীতে তদন্তে দেখা যায়, শকুনের আঘাতে প্লেনটি ক্ষতিগ্রস্ত হওয়ার কারণেই দুর্ঘটনাটি ঘটেছিল।
বুদ্ধ এয়ার ফ্লাইট ১০৩, সেপ্টেম্বর ২০১১
নেপালের বুদ্ধ এয়ার ফ্লাইট ১০৩ হচ্ছে দর্শনার্থীদেরকে প্লেনে করে হিমালয় দেখানোর একটি বিশেষ ফ্লাইট। ২০১১ সালের ২৫ সেপ্টেম্বর ১৬ জন যাত্রী নিয়ে হিমালয় দর্শন শেষে ত্রিভুবন বিমানবন্দরে ফেরার সময় ফ্লাইটটির বিচক্র্যাফট ১৯০০ ডি প্লেনটি বিধ্বস্ত হয়। প্রচণ্ড কুয়াশা এবং বৃষ্টিপাতের কারণে দৃষ্টিসীমা হ্রাস পাওয়ায় প্লেনটি দুর্ঘটনায় পতিত হয়। এটি কাঠমান্ডু থেকে ১০ কিলোমিটার দূরে অবস্থিত গোদাভরি এলাকায় কোতদাদা নামের একটি পাহাড়ের গায়ে আছড়ে পড়ে। স্থানীয়দের দেয়া তথ্য অনুযায়ী এটি একটি বাড়ির ছাদেও আঘাত করে। প্লেনটির ১৯ জন আরোহীর সকলেই ঘটনাস্থলে নিহত হয়।
রীতা ফারিয়া
রীতা ফারিয়া (জন্ম : বোম্বে, ভারত) ভারতীয় উপমহাদেশের প্রথম নারী হিসেবে ১৯৬৬ সালে মিস ওয়ার্ল্ড নির্বাচিত হয়েছিলেন। ঐ বছরের শুরুতেই মিস বোম্বে মুকুট জয় করার পাশাপাশি তিনি ইভ’স উইকলি’র মিস ইণ্ডিয়া প্রতিযোগিতায় বিজয়ী হন।